PÖYTÄKIRJA

Hallituksen kokous 3/2010
Iltakoulu ry.
Aika: maanantai 15.02.2010 klo 16:00−19:36
Paikka: Päätalon luentosali A08, Tampereen yliopisto

Läsnäolijat:
Gritten Naams, puheenjohtaja kohdat 1−5
Kirsi Venho, puheenjohtaja kohdat 6−16
Matti Muhli, sihteeri
Mira Keränen
Maria Tervonen
Hanna Meriläinen
Ilari Väänänen
Aki Luoto
Jere Seikkala
Aleksi Harmokivi
Johannes Lehtinen
Raimo Muurinen
Santeri Ulkuniemi
Leea Rautanen
Jaana Rantanen
Laura Markkanen
Ulla Immonen, saapui 16:09
Ilkka Tiensuu, saapui 16:19
Niko Jokihaara, saapui 19:28

1.	Kokouksen avaus
Puheenjohtaja avasi kokouksen kello 16:04.

2.	Laillisuus ja päätösvaltaisuus
Kokous todettiin lailliseksi ja päätösvaltaiseksi.

3.	Pöytäkirjantarkastajien valinta
Pöytäkirjantarkastajiksi valittiin Aki Luoto ja Hanna Meriläinen.

4.	Myönnetään puhe- ja läsnäolo-oikeus Kirsi Venholle
Myönnettiin puhe- ja läsnäolo-oikeus Tamyn järjestösihteeri Kirsi Venholle.

5.	Valitaan kokouksen puheenjohtaja
Puheenjohtajaksi valittiin Kirsi Venho.

6.	Esityslistan hyväksyminen
Kohdan 8 otsake ”Iltakoulun säännöt” muutettiin muotoon ”Hallituksen pelisäännöt”. Muutoin esityslista hyväksyttiin sellaisenaan työjärjestykseksi.

7.	Ilmoitusasiat ja posti
Ainejärjestötilan päivystys jatkuu aiemman sopimuksen mukaisesti.

Ulla Immonen saapui kokoukseen kello 16:09.
Ilkka Tiensuu saapui kokoukseen kello 16:19.
8.	Hallituksen pelisäännöt
Päätettiin, että hankintojen kulukorvaushakemukset kuitteineen on toimitettava rahastonhoitajalle kahden kuukauden kuluessa hankinnoista. Yli 10€ hankinnat on tuotava etukäteen hallituksen päätettäviksi. Poikkeustapauksissa kuluja voidaan korvata myös jälkikäteen. Ohjeellinen maksimisumma jälkikäteen tapahtuville korvauksille on 50€.

9.	Talous
Rahastonhoitaja muistutti hallituksen jäseniä suorittamattomista hallituksenvaihtokonferenssin maksuista. Toistaiseksi tapahtuman maksun on suorittanut vain kuusi henkilöä. Rahastonhoitaja tiedotti, että tilillä on tällä hetkellä 3028,06€.

10.	Valmennuskurssi
Opettajien rekrytointi loppuu 19.02., muutamia hakemuksia on tullut. Opettajiksi valittujen henkilöiden työsopimukset tuodaan hallitukselle hyväksyttäviksi. Valmennuskurssikoordinaattorit sopivat ja hoitavat opettajakandidaattien haastattelut.

Valmennuskurssista aiheutuneet kulut päätettiin korvata täysmääräisinä koordinaattoreille jälkikäteen. Mainosjulisteet maksoivat 30€, kirjekuoret ja postimerkit 19€. Valmennuskurssin opettajien palkkioiksi päätettiin 1000€ + sivukulut. Lisäksi päätettiin, että kurssimateriaalin kopiokuluja korvataan valmennuskurssikoordinaattoreille maksimissaan 25€ ja että tilavuokra (noin 250€) korvataan jälkikäteen.

11.	Mennet ja tulevat tapahtumat
Hankipalloturnaus:
Iltakoulun ja Interaktion hankipallopelin lopullinen päivämäärä on tiistai 23.02., kellonaika tarkentuu vielä. Paikka on Sorsapuisto ja jatkopaikka Sorin sauna, jonka varaamisesta ja kuluista vastaa Interaktio.

Talviolympialaiset 03.03.2010:
Iltakoulu järjestää viiden urheilulajin talviolympialaiset, joihin kutsutaan muitakin yhteiskuntatieteellisen tiedekunnan ainejärjestöjä. Joukkueiden osallistumismaksuksi määriteltiin 4€, jolla on tarkoitus kattaa osa kuluista. Päätettiin varata tapahtuman juokseviin kuluihin 40€ sekä vuokrata jatkopaikaksi Sorin sauna, jonka hinta, 190€, otetaan tenttisaunabudjetista. Liikuntavastaava Aleksi Harmokivi vastaa Sorsapuiston järjestelyistä.

Avoimet Ovet -tapahtuma 06.05.2010:
Päätettiin yksimielisesti, että Iltakoulu osallistuu Tampereen yliopiston lukiolaisille suunnattuun avoimet ovet –tapahtumaan. Puheenjohtaja Gritten Naams vastaa Iltakoulun ilmoittautumisesta, joka on suoritettava 15.03. mennessä.

Lavatanssibileet:
Perinteiset lavatanssibileet järjestetään 24.03. Yo-talolla. Bilevastaavat tekevät tapahtuman budjettihahmotelman seuraavaan hallituksen kokoukseen.

Muut tulevat tapahtumat:
- Iltakoulun työelämäpäivä järjestetään 17.02. Linna-rakennuksessa kello 13:15 alkaen.
- Ehdotettiin ja kannatettiin ideaa Työväen Ampujat -haalarimerkistä, jonka toteuttamista suunnitellaan kevään aikana.

Ulla Immonen poistui kokouksesta kello 17:25.
Santeri Ulkuniemi poistui kokouksesta kello 17:46.

12.	Toimikunnat
Päätettiin yksimielisesti kerätä Iltakoulun jäsenistöltä palaute toimikuntien toiminnasta e-lomakkeella. Aki Luoto, Mira Keränen, Johannes Lehtinen ja Raimo Muurinen muodostavat työryhmän, joka valmistelee lomakkeelle tulevat kysymykset seuraavaan hallituksen kokoukseen mennessä. Palautteen pohjalta käydään keskustelu kaikkien toimikuntien toiminnasta tulevassa kevätkokouksessa.

Äänestettiin toimikuntien toiminnasta. Ehdotus toimikuntien toiminnan jatkumisesta normaalisti kevätkokoukseen voitti ehdotuksen työelämätoimikunnan toiminnan jäädyttämisestä äänin 9-2.

Työelämätoimikunta:
Päätettiin, että Raimo Muurinen toimittaa seuraavaan hallituksen kokoukseen luonnoksen SVAL:n kanssa mahdollisesti solmittavasta yhteistyösopimuksesta. Hallitus käsitteli työelämätoimikunnan budjettia, ja hyväksyi sen menneiden tapahtumien ja menojen sekä työelämäpäivään liittyvien kustannusten osalta (Liite 1). Työelämätoimikunta tulee järjestämään pienimuotoisen uusien aktiivien hankkimiseen suunnatun tilaisuuden kevään aikana. Lisäksi tarkoituksena on tehdä joitakin vierailuja Tampereella ja yksi Helsingissä sekä jatkaa alumniyhteistyötä.

Kulttuuri- ja liikuntatoimikunta:
Ei erityistä tiedotettavaa.

Koulutuspoliittinen toimikunta:
Anti-lehden toimituskunta on kokoontunut ja kevään numero ilmestyy huhtikuun loppuun mennessä. Kopo-toimikunta jatkaa toimintaansa ja yhteistyötä laitoksen kanssa normaalisti.

Kv.- ja tutortoimikunta:
Kv-sektori on järjestänyt joitakin vapaa-ajan tapahtumia kevättalven aikana. Tuutoritoiminta aktivoituu kevään lopulla.

Juhlatoimikunta:
Ei erityistä tiedotettavaa.

Niko Jokihaara saapui kokoukseen kello 19:28.

13.	Kevätkokouksesta sopiminen
Päätettiin, että Iltakoulun kevätkokouksesta sopiminen siirretään tuonnemmaksi.

14.	META
Tamyn ainejärjestökummi Ilkka Tiensuu tarjoutui vierailemaan jossakin Iltakoulun kokouksessa ja kertomaan ylioppilaskunnan toiminnasta.

15.	Seuraavasta kokouksesta sopiminen
Seuraava kokous järjestetään maanantaina 01.03. kello 16:00.

16.	Kokouksen päättäminen
Puheenjohtaja päätti kokouksen kello 19:36.

Liitteet:
Työelämätoimikunnan budjetti (Liite 1)

Gritten Naams							Kirsi Venho
Puheenjohtaja kohdat 1−5					Puheenjohtaja kohdat 6−16

Matti Muhli
Sihteeri

Aki Luoto							Hanna Meriläinen
Pöytäkirjantarkastaja						Pöytäkirjantarkastaja 

Liite 1)